Saglasno članu 54 stav 1 tačka 29 Statuta Glavnog grada ("Sl. list CG-opštinski propisi", br. 08/19 i 20/21), Skupština Glavnog grada Podgorice, na sjednici održanoj dana 19. maja 2022. godine, razmatrala je Izvještaj o realizaciji Programa obavljanja komunalnih djelatnosti „Deponija" d.o.o. Podgorica za 2021.godinu i na osnovu člana 123 i 124 Poslovnika Skupštine Glavnog grada ("Sl. list CG-opštinski propisi", br. 31/19, 16/20 i 43/20), donijela sljedeće

**OCJENE I ZAKLJUČKE**

**OCJENE**

Izvještaj o realizaciji godišnjeg Programa obavljanja komunalnih djelatnosti za 2021.godinu “Deponija” doo Podgorica sačinjen je na osnovu Zakona o komunalnim djelatnostima ("Službeni list CG" br. 55/16, 74/16, 002/18,066/19),Pravilniku o bližem sadržaju godišnjeg programa obavljanja komunalnih djelatnosti i godišnjeg izvještaja o realizaciji godišnjeg Programa obavljanja komunalnih djelatnosti (“Službeni list CG” br. 054/20) i Ugovoru o povjeravanju obavljanja komunalnih djelatnosti(“Sl.list CG- opštinski propisi“ br. 16/20).

Osnivački akti Društva su Odluka o osnivanju društva sa ograničenom odgovornošću “Deponija” d.o.o (“Službeni list CG - opštinski propisi”, br.050/06, Službeni list CG - opštinski propisi”,br.034/09 od 28.10.2009),Odluka o izmjenama i dopunama Odluke o osnivanju “Deponija” d.o.o Podgorica,“Službeni list CG - opštinski propisi”,br.020/21) i Odluka o davanju saglasnosti na Statut (“Službeni list CG - opštinski propisi”,br.47/21).

Osnovni oblici organizovanja Društva, shodno Statutu Društva su Sektori:Sektor za tehničko operativne poslove i Sektor za ekonomsko pravne poslove. Sektori kao organizacione cjeline u svom sastavu imaju službe i odjeljenja.

Glavne i sporedne djelatnosti koje obavlja Društvo, za koje je registrovano u Centralnom registru privrednih subjekata.su sakupljanje, obrada i odlaganje otpada, ponovno iskorišćavanje otpadnih materijala, sakupljanje bezopasnog otpada, sakupljanje opasnog otpada, prerada i odstranjivanje bezopasnog otpada, prerada i odstranjivanje opasnog otpada, reciklaža sortiranog otpada,trgovina na veliko otpacima i ostacima, čišćenje životne sredine i druge aktivnosti u vezi sa upravljanjem otpadom.

Pored ovih, Drustvo je registrovano za: iznajmljivanje vlastitih ili iznajmljenih nekretnina i upravljanje njima, proizvodnja električne energije,snadbijevanje parom i klimatizacija,uklanjanje otpadnih voda,ponovno korišćenje otpadnih materijala, rastavljanje olupina,trgovina na veliko djelovima i opremom za motorna vozila,trgovina na malo djelovima i opremom za motorna vozila.

Organi upravljanja Društva su: Odbor direktora Društva kao organ upravljanja i Izvršni direktor kao organ rukovođenja Društvom.U izvještajnom periodu Odbor direktora je održao četiri redovne i 19 elektronskih sjednica, kojima su razmatrana pitanja iz djelatnosti značajna i od važnosti za poslovanje Društva, i s tim u vezi donešene odgovarajuće odluke i akti, u skladu sa zakonskim ovlašćenjima.

Povjerene poslove iz osnovne i dopunske djelatnosti u 2021.godini Društvo je realizovalo sa 162 izvršioca, od čega je 159 izvršilaca zaposleno na neodređeno vrijeme, dok su tri 3 izvršioca zaposlena na određeno vrijeme.Postupak zapošljavanja Društvo sprovodi u skladu sa Zakonom o radu i Pravilnikom o organizaciji i sistematizaciji radnih mjesta, shodno realnim potrebama procesa rada u Društvu.

Poslovi odvajanja i selektovnja komunalnog otpada obavljaju se u posebnim uslovima rada, i iz tog razloga Društvo ima problem da obezbijedi adekvatnu radnu snagu, zbog specifičnosti i težine ovih poslova mali broj zainteresovanih javi se na oglas radi zapošljavanja.

Poslovni prostor Društva i objekti komunalne infrastrukture obezbjeđuju blagovremeno i kontunirano obavljanje poslova povjerenih djelatnosti.

Objekti kojim rasplaže “Deponija” d.o.o. u funkciji obavljanja osnovne i sporedne djelatnosti između ostalog su: Postrojenje za tretman procjednih voda 591m²,poslovni objekat (prijemni punkt za čvrsti komunalni otpad) površine 105,65 m², sanitarna kada br.1,sanitarna kada br.2, sanitarna kada br.3; bunar za ocjedne vode sa pumpom, sistem za kaptaciju i kontrolisano spaljivanje bio gasa, bunar za tehničku vodu br. 1,bunar za tehničku vodu br. 2, hala za čvrsti komualni otpad površine 4.490,33 m², hangar za sekundarne sirovine i hangar za sekundarne sirovne II i III.

Društvo posjeduje potrebnu opremu i mehanizaciju koja obezbjeđuje blagovremenost i kontinuitet u realizovanju Društvu povjerenih djelatnosti.

Za potrebe tretmana i zbrinjavanja komunalnog otpada u sanitarnim kadama i rada Pogona RRC,VVU i PPV, Društvo koristi specijalizovana vozila.Osim specijalizovanih vozila koja su u službi obavljanja osnovne djelatnosti, Društvo koristi dostavna vozila koja su zbog prostorne udaljenosti sanitarnih kada u službi obavljanja osnovne djelatnosti.

U skladu sa direktivom 99/31 EC i Zakonom o upravljanju otpadom Društvo je tokom 2021.godine blagovremeno i kontinuirano realizovalo poslove prerade i zbrinjavanja komunalnog otpada u sanitarnoj kadi br.3.

Količine komunalnog otpada u 2021.godini iznose 78.298,54 tone i dopremljene su iz:Glavnog grada 65.209,02 tona;Opštine Danilovgrad 3.606,84 tona; Prijestonice Cetinje 4.995,70 tona;Opštine Plužine 455,34 tona; Opštine Šavnik 239,74 tona i Opštine Tuzi 3.791,90 tona.

Tokom 2021. godine Društvo je otkupilo 1.021,49 tona reciklabilnog ambalažnog materijala i to od (pravnih lica 574,73 tona i od fizičkih lica 446,76 tona). Od ukupnih količina dopremljenog komunalnog otpada kao i otkupljenog ambalažnog materijala u Pogonu za reciklažu komunalnog otpada sa radom u jednoj smjeni tretirano je 12.658,17 tona .

Od količine tretiranog komunalnog otpada i otkupljenog materijala selektirano, presovano i balirano je 1.741,57 tona raznih materijala: kartona 1.002,34 tona;papira 470,13 tona; LDPE 55,18 tona;plastika mix 88,96 tona;PET ambalaže 74,90 tona; željeza 42,16 tona; bakar 0,6 tona i aluminijuma 7,30 tona.

izvještajnom periodu od ukupno tretirane količine komunalnog otpada odvojeno je 1.130,40 tona kabastog otpada, 7,06 tona guma i na sanitarnu kadu br.3 odloženo je 9.172,54 tona miješanog komunalnog otpada.Ostatak je vlaga-voda u količini od 606,60 tona sadržana u tretiranom komunalnom otpadu.

Količine dopremljenog komunalnog otpada su za 3,33% manje u odnosu na planirane količine za 2021.godinu. Količine tretiranog otpada su za 12,70% manjeu odnosu na plan za 2021.godinu zbog tehničkih zastoja u radu Pogona za reciklažu komunalnog otpada.Iako su manje količine dopremljenog i tretiranog otpada u odnosu na plan za 2021.godinu, količine selektiranog otpada su veće za 2,44**%** u odnosu na planirane selektirane količine za 2021.godinu**.**

U izvještajnom periodu sa zaliha iz prethodnog perioda i selektiranog materijala tokom 2021.godine prometovano je 981,80 tona kartona , 498,94 tona papira, 146,26 tona HDPE plastike, 6,08 tona najlona, 103,44 tone pet ambalaže,41,50 tona aluminijumskih limenki, 46,24 tone željeza i 389,04 tona LDPE kesa.

Nabavkom specijalizovanog vozila za odvoz otpadnih automobila Društvo je riješilo problem dopremanja vozila do Pogona.Krajem 2021.godine primljeno je 25 vozila. Od broja primljenih vozila i sa zaliha iz prethodnog perioda izdvojeno je 3,92 tona materijala i to: željeza 2,14 tona;željezo-limovina 1,68 tona i aluminijuma 0,10 tona

Shodno programskoj projekciji za 2021.godinu Društvo je realizovalo planirane investicije za izvještajnu godinu, čime je omogućilo kontinuirano i uspješno obavljanje osnovne djelatnosti Društva koja je od javnog interesa.

Najznačajniji je projekat izgradnje sanitarne kade br.4. Potpisan je ugovor sa ponuđačem “Intermost ” d.o.o Podgorica u iznosu od 1.319.968,57 eura bez uračunatog Pdv-a, odnosno 1.597.161,97 sa Pdv-om. Sredstva za izgradnju sanitarne kade br.4 planirana su Budžetom Glavnog grada za 2021.godinu u iznosu od 750.000,00 eura.Realizacija radova teče planiranom dinamikom.Do kraja 2021.godine završeno je oko 80% radova. Rok za završetak radova je april 2022.godine. Sanitarna kada predstavlja ekološki i tehnološki održiv projekat za deponovanje čvrstog komunalnog otpada.Takođe će doprinositi zaštiti životne sredine od svih oblika narušavanja i zagađenja a da se pritom omogući bolja iskorišćenost raspoložive zapremine deponovanja otpada.Njenom izgradnjom riješiće se problem deponovanja komunalnog otpada do 2027.godine, na teritoriji Glavnog grada i centralne regije Opštine Tuzi,Danilovgrad i Prijestonice Cetinje.

Uporedo s ovim projektom, u izvještajnom periodu Društvo je uspjelo iz sopstvenih prihoda da realizovalo investicije koje se odnose na :

I Izgradnju objekta sa infrastrukturnim uređenjem za potrebe odlaganja sekundarnih sirovina u iznosu od 84.470,10 eura sa uračunatim Pdv-om.Kapacitet ovog objekta omogućava skladištenje od 2.000 bala PET ambalaže i ostalih bala od plastike ili oko 700 tona u zavisnosti od vrste materijala.Izgradnja ovog objekta doprinosi zadržavanju kvaliteta sekundarnih sirovina do njihovog plasmana na domaćem i inostranom tržištu .

II.Nabavku specijalizovanog vozila Kiper sa kranom u cilju otkupa otpadnih vozila sa teritorije Glavnog grada. Vrijednost ove nabavke iznosila je 137.940,00 eura sa uračunatim Pdv-om.Postupkom dekontaminacije vozila u Pogonu za tretman vozila van upotrebe, svi djelovi vozila bivaju odloženi u skadu sa standardima koji su propisani za ovu vrstu otpada. Građani Glavnog grada uslugom koje pruža Društvo ostvaruju dvostruki benefit:novčanu naknadu koju dobijaju prilikom predaje neispravnih vozila shodno Cjenovniku o otkupu otpadnih vozila koji je formiralo Društvo, i čistiju životnu sredinu, jer se nabavkom vozila sprečava formiranje nelegalnih otpada u Glavnom gradu.

Može se ocjeniti da je Društvo u cilju dostizanja evropskih standarda u djelatnosti tretmana i zbrinjavanja komunalnog otpada nastavilo sa trendom unaprjeđenja infrastrukture, mehanizacije i opreme koja je u funkciji nesmetanog obavljanja osnovne djelatnosti.

Ukupni prihodi ostvareni su u iznosu od 5.783.357,00 eura i za 14% su veci od planiranih prihoda za 2021.godinu. Društvo je u izvještajnom periodu ostvarilo ukupan rashod u iznosu od 5.298.656,00 eura, što je za 21% više u odnosu na planirane ukupne rashode za 2021.godinu.

Društvo u izvještajnom periodu poslovalo pozitivno i ostvarilo bruto dobit u iznosu od 484.701,00 eura. Društvo ima obavezu plaćanja poreza na dobit u iznosu od 43.623,00 eura.Neto dobit Društva iznosi 441.078,00 eura.

Troškovi spornih potraživanja odnose se na pravna lica i fizička lica u ukupnom iznosu od 360.915,80 eura.Iznos od 54.277,06 eura odnosi se na otpis potraživanja fizičkim licima **,** a iznos od 306.638,71 euro odnosi se na otpis potraživanja pravnim licima.

Troškovi po osnovu obezvređenja imovine u iznosu od 260.549,00 eura nastali su po osnovu procjene osnovnih sredstava koju je uradio ovlašćeni procjenjivač u 2021.godini.

Društvo je kreditno zaduženo za investiciona ulaganja koja se odnose na izgradnju Reciklažnog centra do 2024.godine u iznosu od 693.216,81 euro i za izgradnju Postrojenja za procjedne vode do 2026.godine u iznosu od 1.026.865,40 eura.

Javne nabavke u izvještajnom periodu Društvo je realizovalo shodno Planu javnih nabavki za 2021.godinu Ugovorene javne nabavke za 2021.godinu iznosile su 3.011.303,43 eura.Ugovor o izvođenju radova na izgradnji sanitarne kade br.4 iznosi 1.597.161,97 eura i finansira se sredstvima iz Budžeta Glavnog grada.Za realizaciju Plana javnih nabavki Društvo je iz sopstvenih prihoda izdvojilo sredstva u iznosu od 1.414.141,46 eura i to za (radove 168.834,93 eura,robe 335.890,40 eura,usluge 739.810,23 eura i opremu 169.605,90 eura).

Shodno zakonskim propisima i obavezama Društvo je izradilo Cjenovnik usluga zbrinjavanja i prerade komunalnog otpada na koji je Skupština Glavnog grada Podgorica, na sjednici održanoj 29.oktobra i 3.novembra 2020.godine, donijela je Odluku o davanju saglasnosti na Cjenovnik usluga prerade i zbrinavanja komunalnog otpada na deponiji “Livade” u Podgorici (Sl.list CG-opštinski propisi broj 39/20).

Odbor direktora Društva je donio Odluku kojom se utvrđuje cijena deponovanja komunalnog otpada na deponiji „Livade“ u Podgorici za korisnike usluga van regionalne teritorije Podgorica, Danilovgrad i Cetinje br.3112,Odluku o dopunama Odluke o cijenama usluga zbrinjavanja neispravnih i oštećenih proizvoda na deponiji „Livade“br.5244 od13.05.2021.godine**,** Odluku o utvrđivanju cijene otkupa sekundarnih sirovina od pravnih i fizičkih lica br. 13040 od 1.11.2021.godine**,** Odluku o cijeni otkupa otpadnih vozila br. 13039 od 1.11.2021.godine i Cjenovnik otkupa sekundarnih sirovina od građana br.469/1.

Na bazi prezentiranih pokazatelja može se ocjeniti da je "Deponija" d.o.o. Podgorica blagovremeno i u cjelosti realizovalo poslove planirane programske projekcije za izvještajnu godinu.

Polazeći od datih ocjena, Skupština Glavnog grada Podgorice donosi sljedeće

**Z A K LJ U Č K E**

1. Usvaja se Izvještaj o realizaciji programa obavljanja komunalnih djelatnosti „Deponija” d.o.o. Podgorica za 2021. godinu.
2. Intenzivirati aktivnosti na izgradnji sanitarne kade br.4.
3. Raditi na povećanju iskorišćavanja kapaciteta Pogona za reciklažu za čvrsti komunalni otpad, čime će se smanjenjiti količina otpada koji se odlaže u sanitarnu kadu, a time i povećati količina sekundarnih sirovina koje se mogu ekonomski valorizovati,
4. Nastaviti sa aktivnostima na upošljavanju kapaciteta Pogona za tretman vozila van upotrebe.
5. Nastaviti sa aktivnostima na sakupljanju, selektovanju i plasmanu raspoloživih reciklabilnih materijala , u cilju njihove ponovne upotrebe, zaštite prirodnih reusrsa i životne sredine.
6. Preduzimati potrebne aktivnosti sa nadležnim institucijama i službama, u cilju suzbijanja nelegalnog sakupljanja i prometa reciklabilnih komponenti.
7. Za realizaciju navedenih zaključaka zadužuje se menadžment "Deponija" d.o.o. Podgorica.

Broj: 02-016/22-291

Podgorica, 19. maj 2022. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**